ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επέκταση ορίων Οικισμού Κοινότητας Ξηροπηγάδου 

επαρχίας Ναυπακτίας Ν. Αιτωλοακαρνανίας. 1 

Καθορισμός χρήσης γης σύμφωνα με τις διατάξεις του 
άρθρου 3 του Ν. 1512/85 στο Ν. Δωδεκανήσου. 2 
Τροποποίηση του εγκεκριμένου ρυμοτομικού σχεδίου 
οικισμού πλάνου κάτω των 2000 κατοίκων, Νομού 
Ζακύνθου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3477 (1) 

Επέκταση ορίων Οικισμού Κοινότητας Ξηροπηγάδου 
επαρχίας Ναυπακτίας Ν. Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του άρθρου 1 και 2 του Π. Δ/τος της 2/ 
13.3.81 (ΦΕΚ 138/Δ) που αφορά τρόπο και καθορισμό 
ορίων Οικισμού μέχρι 2.000 κατοίκους. 

2) Την υπ’ αριθ. 23/93 απόφαση Κοινοτικού Συμβου¬ 
λίου Κοινότητας Ξηροπηγάδου. 

3) Την υπ’ αριθ. ΤΥ 10330/12.8.78 απόφαση Νομάρχη 
«Περί αναθεωρήσεως των ορίων του Οικισμού Ξηροπηγά¬ 
δου Ναυπακτίας». 


4) Το γεγονός ότι με την ένταξη έκτασης της Κοινότη¬ 
τας Ξηροπηγάδου στο Γ.Π.Σ. έμεινε μικρή έκταση γης 
εκτός σχεδίου με αποτέλεσμα να μην είναι εφαρμόσιμο το 
Π. Δ/γμα της 24/31.5.85 (ΦΕΚ 270 Δ). 

5) Η δημιουργία θύλακος δίνει τη δυνατότητα να οικο- 
δομηθούν και μικρά οικόπεδα. 

6) Τις διατάξεις του άρθρου 29Α του Ν. 1558/85 (ΦΕΚ 
137Α), όπως αυτό προστέθηκε με το άρθρο 27 του Ν. 
2081/92 ΦΕΚ 154Α και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του προϋπολογισμού της Κοινότητας Ξηροπηγάδου ούτε 
σε βάρος του κρατικού προϋπολογισμού. 

7) Τη σύμφωνη γνωμοδότηση του Συμβουλίου ΧΟΠ του 
Νομού όπως διατυπώθηκε στη 16/93 πράξη του θέμα 
12ον αυτού, αποφασίζουμε: 

Εγκρίνουμε την επέκταση των ορίων του Οικισμού Ξη- 
ροπηγάδου Ναυπακτίας Ν. Αιτωλοακαρνανίας σύμφωνα 
με το σκεπτικό της ως άνω απόφασης, δημιουργώντας θύ¬ 
λακα οικισμού με στοιχεία (1 - 2 - 3 - 3,4 - 4,4,5-5,6- 
6 - 6,7 - 7,3) όπως ακριβώς απεικονίζεται στο συνημμένο 
σχεδιάγραμμα το οποίο αποτελεί αναπόσπαστο μέρος αυ¬ 
τής της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 28 Σεπτεμβρίου 1993 

Ο Νομάρχης 
ΝΙΚΟΛΑΟΣ ΣΑΡΧΑΝΗΣ 

Αριθ. ΧΟΠ. 5655 (2) 

Καθορισμός χρήσης γης σύμφωνα με τις διατάξεις του άρ¬ 
θρου 3 του Ν. 1512/85 στο Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τον Ν. 3200/55 «Περί διοικητικής αποκεντρώσεως» 
όπως έχει τροποποιηθεί και συμπληρωθεί μεταγενέστερα 
με το Ν.Δ. 532/70. 

2) Το Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

3) Τον Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137Α/26.7.85) και ειδικότερα το άρθρο 23 
αυτού όπου προβλέπεται η σύσταση του Υπουργείου Πε¬ 
ριβάλλοντος, Χωροταξίας και Δημοσίων Έργων. 

4) Το Ν.Δ. 691 /48 με το οποίο επεκτάθηκε στη Δ/νση η 
Πολεοδομική Νομοθεσία. 

5) Το Ν. 1512/85 και συγκεκριμένα το άρθρο 3 αυτού 
«Περί καθορισμού χρήσεων παραχωρουμένων δημοσίων 
εκτάσεων». 

6) Τη γνωμοδότηση της 5ης Συνεδριάσεως θέμα 3ο της 


3.8.93 (απ. ΣΧΟΠ 27/93) του ΣΧΟΠ Νομού Δ/σου. 

7) Τις ειδικές και γενικές Πολεοδομικές διατάξεις που 
ισχύουν σήμερα, αποφασίζουμε: 

Καθορίζουμε χρήση γης των εκτάσεων που φαίνονται 
στα συνημμένα με την παρούσα απόφαση διαγράμματα 
αυτών της ιχθυοκαλλιέργειας, με την προϋπόθεση ότι πριν 
την εκποίηση να ληφθεί υπόψη η με αριθ. πρωτ. 46367/ 
3064/89 εγκύκλιος του ΥΠΕΧΩΔΕ και το με αριθ. πρωτ. 
53490/1755/91 έγγραφο του ΥΠΕΧΩΔΕ καθώς επίσης 
και οι ισχύουσες σήμερα διατάξεις περί αιγιαλού, στην 
έκταση του οποίου δεν καθορίζουμε χρήση γης αφού θε¬ 
ωρείται «κτήμα κοινόχρηστο». 

Η παρούσα απόφαση δεν προκαλεί δαπάνη εις βάρος 
του προϋπολογισμού του ΟΤΑ (άρθρο 27 Ν. 2081/ 
1992). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Σεπτεμβρίου 1993 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΜεγεΛινοη αττο το Τοττογραψιχό οχώιο 1:10.000 

με ημερομηνία Σεπτέμβριος 1989 

Πολ.Υπομηχανικού Κων/νου Ουαταμπαοι&η 


εΠ’ΟΛΝεΐΑ (εΖΗΘΙ>οτ 9,000 μ* 


ενδιαφερόμενός: ΙΧΘΥΟΚΑΛΛΙΕΡΓΕΙΑ 

ΑΓΑ 00 ΝΗΣΙ Ε.Π.Ε. 

: ονο : 

ΔΥΤΙΚΟ ΤΜΗΜΑ ΟΡΜΟΥ ΤΟΥΡΚΟΛΙΜΝΙΩΝΟΙ 

μελετητής 

ΣΤΕΛΙΟΣ Λ. ΠΑΝΤΑΖΟΠΟΥΛΟΣ πολ.μηχ. 

Αριθ. Οικ. 2884 (3) 

Τροποποίηση του εγκεκριμένου ρυμοτομικού σχεδίου οι¬ 
κισμού πλάνου κάτω των 2000 κατοίκων, Νομού Ζα¬ 
κύνθου. 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκε- 
ντρώσεως όπως συμπληρώθηκε μεταγενέστερα υε το 
Ν.Δ. 532/70. 

2. Το Ν.Δ. 3629/56 «περί συμπληρώσεως διατάξεων 
Διοικητικής Αποκεντρώσεως». 

3. Του Α.Ν. 314/1968 «περί παροχής στον Υπουργό 
Βορείου Ελλάδος και τους Νομάρχες αρμοδιότητος σε θέ¬ 
ματα εγκρίσεως επεκτάσεων κ.λπ. σχεδίων πόλεων και 
κωμών» όπως τροποποιήθηκε και συμπληρώθηκε με το 
αριθ. 1018/1971 Ν. Δ/γμα και το 183/1986 Π. Δ/γμα. 

4. Το Π.Δ. 910/77 «Περί οργανισμού του Υ.Δ.Ε.». 

5. Το Ν. 1032/11.3.1980 «Περί συστάσεως Υπουρ¬ 
γείου Χωροταξίας, Οικισμού και Περιβάλλοντος». 

6. Το από 17.7.1923 Ν.Δ. «Περί σχεδίου πόλεων και 
κωμών κ.λπ.». 

7. Το από 3.4.1929 Δ/γμα «Περί Γενικού Οικοδομικού 
Κανονισμού του Κράτους (κεφαλ. II) και το Ν. 1577/1985 
«Γενικός Οικοδομικός Κανονισμός». 

8. Την από 14.2.1992 απόφαση του Νομάρχη Ζακύν¬ 
θου περί εγκρίσεως πολεοδομικής μελέτης οικισμού Πλά¬ 
νου Κοινότητας Πλάνου Νομού Ζακύνθου, η οποία δημο- 
σιεύθηκε στις 27.2.1992 στο Φ.Ε.Κ. 190 Δ'. 

9. Το με αριθμό πρωτ. 313/17.5.93 έγγραφο της κοινό¬ 
τητας Πλάνου που διαβιβάζει την υπ’ αριθ. 17/1993 από¬ 
φαση του Κοινοτικού Συμβουλίου της Κοινότητας Πλάνου 
περί τροποποίησης της εγκεκριμένης πολεοδομικής με¬ 
λέτης Πλάνου. 

10. Τα κτηματογραφικά διαγράμματα κλ. 1:200 που συ¬ 
νοδεύουν την παραπάνω απόφαση της κοινότητας. 

11. Την υπ’ αριθ. οικ. 2173/2.7.93 εισήγηση του Τ.Π. 
και Π.Ε. Νομού Ζακύνθου «Τροποποίηση εγκεκριμένου 
πολεοδομικού σχεδίου περιοχής Πλάνου». 


12. Τη γνωμοδότηση του Σ.ΧΟΠ Νομού Ζακύνθου όπως 
αυτή διατυπώνεται στο αριθ. 10/21.7.93 πρακτικό (θέμα 
5ο) και με την οποία «Αποφασίζει ομόφωνα και εισηγείται 
την τροποποίηση του εγκεκριμένου σχεδίου οικισμού 
Πλάνου όπως αυτό περιγράφεται στην εισήγηση του Τ.Π. 
και Π.Ε. Ν. Ζακύνθου και φαίνεται στο συνημμένο σ’ αυ¬ 
τήν τοπογραφικό διάγραμμα κλιμ. 1:200, αποφασί¬ 
ζουμε: 

1. Την τροποποίηση του εγκεκριμένου σχεδίου οικι¬ 
σμού Πλάνου, όπως αυτή φαίνεται χρωματισμένη στο συ¬ 
νημμένο κτηματογραφικό διάγραμμα κλ. 1:200, το οποίο 
φέρει τη θεώρηση της Προϊσταμένης του Τ.Π. και Π.Ε. 
Νομού Ζακύνθου. 

Συγκεκριμένα: α) Ο κοινόχρηστος χώρος του εγκεκρι¬ 
μένου σχεδίου μεταξύ των Ο.Τ. 82 - 83 και Β 81, χαρα¬ 
κτηρίζεται Ο.Τ. 83 Β και παραμένει η χρήση του όπως 
ήταν. 

β) Δημιουργείται Ο.Τ. 83α εντός του Κ.Χ. Παραλία στην 
ίδια περιοχή με τον ίδιο χαρακτηρισμό εμβαδού 393,38 μ 2 . 

γ) Εντός του Ο.Τ. 83α δημιουργείται οικοδομήσιμος χώ¬ 
ρος 12 μ 2 με τους παρακάτω ειδικούς όρους δόμησης: 

- Κάλυψη επιτρεπόμενη 12 μ 2 . 

- Δόμηση επιτρεπόμενη 12 μ 2 . 

- Αριθμός ορόφων 1 (ένας). 

- Μέγιστο ύψος 3 μέτρα (τρία). 

- Επικάλυψη με κεραμοσκεπή και επένδυση της εξωτε¬ 
ρικής τοιχοποΐας με φυσική πέτρα στο χρήμα της άμμου. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της κοινότητας 
Πλάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 31 Αυγούστου 1993 
Ο Νομάρχης 

ΕΛΕΝΗ ΜΠΑΤΡΗ - ΦΑΤΟΥΡΟΥ 



ΤΡΟΠΟΠΟΙΗΣΗ ΠΟΛΕΟΔΟΜΙΚΟΤ ΣΧΕΔΙΟΤ 
ΠΛΑΝΟΤ ΤΣΙΛΙΒ1 ΖΑΚΤΝΘΟΤ 














